नाई सेकर रिटर्न्स
नाई सेकर रिटर्न्स 2022 की भारतीय तमिल भाषा की एक कॉमेडी फिल्म है। इसका निर्माण सुबास्करन अल्लिराजा ने किया तथा इसका लेखन और निर्देशन सूरज द्वारा किया गया है। इस फिल्म में वाडिवेलु पांच साल बाद अपनी वापसी कर रहे हैं जबकि आनंदराज, राव रमेश और रेडिन किंग्सले सहायक भूमिका में हैं। फिल्म का संगीत संतोष नारायणन द्वारा तैयार किया गया। सिनेमाघरों में यह फ़िल्म 9 दिसंबर 2022 को रिलीज़ हुई। पहले यह फिल्म 11 नवंबर 2022 को रिलीज होने वाली थी लेकिन रिलीज की तारीख टाल दी गई। फिल्म को आलोचकों से ज्यादातर नकारात्मक समीक्षा मिली।